《闻仲节至以去年倡酬韵作诗迎之》
宋代·朱升

中溽飞真洒，空令访隐居。来期数日近，别憾一年余。

联句星源夜，持觞岩镇墟。清欢成昨梦，尘土上衣裾。

我抱穷民叹，公知宰物私。著书瞻乃祖，宜室庆佳儿。

应有新来句，能消客里悲。炎途宜早发，目断碧云驰。

作者简介：朱升，江宁（今江苏南京）人。徽宗崇宁五年（一一○六）进士（《景定建康志》卷三二）。